Татарстанда эте белән урамда йөргән кешене үтерүчене 15 елга төрмәгә озаттылар

	Татарстанда 35 яшьлек ир-атка карата хөкем карары чыгарылды. Яшел Үзәндә яшәүче ир-ат хулиганлык ниятеннән кеше үтерүдә гаепле дип табылган. Россия Тикшерү комитеты ТР буенча идарәсе җитәкчесенең өлкән ярдәмчесе Андрей Шептицкий шул турыда хәбәр итте.	 Фаҗига узган елның 25 августында төнлә булган. Яшел Үзәндә яшәүче 35 яшьлек ир-ат һәм аның белән якын мөнәсәбәтләрдә торган хатын арасында низаг була һәм хатын-кыз чыгып китә. Ир-ат, кулына пычак эләктереп, аны эзләргә тотына. Гоголь урамындагы бер йортның ишегалдында ул эт белән йөргән 31 яшьлек ир-атка пычак кадый. Җәрәхәтләрдән ир-ат урында ук үлә, дип яза Татар-информ. 
	---	
Матбугат.ру

	№ --- | 29.07.2022	


